Domstolens kendelse (Ottende Afdeling) af 19. marts 2020 – BP MOD FRA
(Sag C-682/19 P)
»Appel – artikel 181 i Domstolens procesreglement – personalesag – kontraktansatte – Den Europæiske Unions Agentur for Grundlæggende Rettigheder (FRA) – annullation af en afgørelse om ikke at forlænge en tidsbegrænset kontrakt – begæring om genoptagelse – afvisning – åbenbart, at appellen delvis ikke kan antages til realitetsbehandling, delvis er ugrundet«
1.      Appel – anbringender – anbringender, som åbenbart ikke kan antages til realitetsbehandling eller åbenbart er ugrundede – afvisning eller forkastelse, når som helst, ved begrundet kendelse, uden mundtlig forhandling
(Domstolens procesreglement, art. 181)
(jf. præmis 2)
2.      Tjenestemandssager – erstatningssøgsmål – annullation af anfægtet ulovlig retsakt – passende erstatning
(Tjenestemandsvedtægten, art. 91)
(jf. præmis 4)
3.      Retslig procedure – genoptagelse – formalitetsbetingelser med hensyn til begæringen – ny faktisk omstændighed – begreb
(Statutten for Domstolen, art. 44)
(jf. præmis 4)
4.      Retslig procedure – stævning – formkrav – kortfattet fremstilling af anbringenderne – anbringende ikke underbygget af præcise argumenter – afvisning
[Rettens procesreglement, art. 76, litra d)]
(jf. præmis 4)
5.      Retslig procedure – sagsbehandlingstid ved Retten – rimelig frist – manglende overholdelse – følger – varighed uden betydning for afgørelsen af tvisten – annullation af Rettens afgørelse – udelukket
(Den Europæiske Unions charter om grundlæggende rettigheder, art. 47)
(jf. præmis 4)
6.      Appel – anbringender – anbringende rettet mod Rettens afgørelse om sagsomkostninger – afvisning, såfremt alle øvrige anbringender forkastes
(Statutten for Domstolen, art. 58, stk. 2)
(jf. præmis 4)
Konklusion
1)
Appellen forkastes, idet det er åbenbart, at den delvis ikke kan antages til realitetsbehandling, delvis er ugrundet.
2)
BP bærer sine egne omkostninger.